CELEX: C2005/045/58
Language: sk
Date: 2005-02-19 00:00:00
Title: Vec T-473/04: Žaloba podaná dňa 6. decembra 2004: Cristina Asturias Cuerno proti Komisii Európskych spoločenstiev

19.2.2005   
            
            
               SK
            
            
               Úradný vestník Európskej únie
            
            
               C 45/26
            
         Žaloba podaná dňa 6. decembra 2004: Cristina Asturias Cuerno proti Komisii Európskych spoločenstiev
   (Vec T-473/04)
   (2005/C 45/58)
   Jazyk konania: španielčina
   Cristina Asturias Cuerno, bydliskom v Bruseli, v zastúpení: Ramon García-Gallardo a Alicia Sayagués Torres, advokáti, podala dňa 6. decembra 2004 na Súde prvého stupňa Európskych spoločenstiev žalobu proti Komisii Európskych spoločenstiev.
   Žalobkyňa navrhuje, aby Súd prvého stupňa:
   
               1.
            
            
               zrušil rozhodnutie Komisie z 26. augusta 2004, ktorým sa zamieta sťažnosť z 27. apríla 2004,
            
         
               2.
            
            
               uznal nárok žalobkyne na poberanie príspevku na expatriáciu, ako aj iných súvisiacich príspevkov,
            
         
               3.
            
            
               zaviazal žalovanú nahradiť všetky trovy konania.
            
         Žalobné dôvody a hlavné tvrdenia
   Žalobkyňa v tomto konaní namieta proti rozhodnutiu správneho orgánu, ktorým sa popiera nárok žalobkyne na poberanie príspevku na expatriáciu.
   Na podporu svojich tvrdení žalobkyňa uvádza nasledovné právne dôvody:
   
               —
            
            
               Právny omyl a omyl v posúdení skutkových okolnosti v tom, že namietané rozhodnutie neuznalo, že práca žalobkyne ako asistentky poslanca Európskeho parlamentu sa musí pokladať za prácu vykonávanú pre medzinárodnú organizáciu, ktorá sa v zmysle Služobného poriadku považuje za výnimku z referenčného obdobia.
            
         
               —
            
            
               Zjavný omyl v posúdení skutkových okolností, konkrétne osobnej situácie žalobkyne v tom, že bolo nesprávne posúdené a vypočítané jej referenčné obdobie v Bruseli, keďže toto obdobie bolo obmedzené na štyri roky a jedenásť mesiacov.
            
         
               —
            
            
               Porušenie zásady zákazu diskriminácie. V tomto ohľade žalobkyňa tvrdí, že skutočnosť, že práca vykonávaná asistentkou poslanca nebola kvalifikovaná ako práca vykonávaná pre medzinárodnú organizáciu, je v rozpore s praxou iných orgánov Spoločenstva. Komisia porušila tiež zásadu rovnosti tým, že práca žalobkyne pre Európsku hypotekárnu federáciu nebola uznaná ako práca vykonávaná pre medzinárodnú organizáciu, hoci v minulosti samotná Komisia takéto kvalifikovanie pripustila.